Alfonso VI (Portugali)

Alfonso VI Voitokas (; 21. elokuuta 1643 Lissabon, Portugali – 12. syyskuuta 1683, Sintra) oli Portugalin kuningas vuosina 1656–1683.

 Suku 
vasen|pienoiskuva|Alfonso (oik.) 10-vuotiaana paašipojan kanssa, Avelar Rebelon maalaus (n. 1653).
Alfonso VI:n vanhemmat olivat Juhana IV ja espanjalaissyntyinen Luisa María Francisca de Guzmán y Sandoval (1613–1666), jonka vanhemmat olivat Medina-Sidonian herttua Manuel Pérez de Guzmán y Silva ja Juana Lorenza Gomez de Sandoval y de la Cerdan. Alfonsolla oli viisi sisarusta. Vanhin veli Teodosius tuberkuloosiin 19-vuotiaana vuonna 1653, nuorin veli Pietari II oli Portugalin kuninkaana Alfonson jåälkeen. Sisarista Johanna (Juana) kuoli naimattomana 18-vuotiaana ja Katariina de Bragança avioitui Englannin kuninkaan Kaarle II:n kanssa.

 Kuningas 
Alfonso seurasi isäänsä Juhana IV:tä valtaistuimelle 13-vuotiaana vuonna 1656, mutta koska Alfonso oli ollut varhaislapsuudestaan alkaen osin halvaantunut ja henkisesti epävakaa, hänen äitinsä Luisa de Guzmán toimi sijaishallitsijana vuoteen 1662 asti.Restoration Portugal: A Country Study.  Library of Congress, 1993. Alfonso oli kärsinyt lapsena ”pahanlaatuisesta kuumeesta”,  mahdollisesti meningoenkefaliitista, joka teki hänestä henkisesti ja fyysisesti vammaisen.

Alfonsoa pidettiin henkisesti sopimattomana hallitsemaan. Älyn puutteen lisäksi hän osoitti villiä ja häiritsevää käytöstä. Vuonna 1662, kun täysi-ikäistynyt kuningas terrorisoi Lissabonia yöllä suosikkiensa kanssa, äiti Luisa ja tämän neuvosto vastasivat karkottamalla jotkin kuninkaan seuralaiset, jotka olivat liittyneet ryöstelyihin. Tästä vihastunut Alfonso otti vallan pääministeri Luís de Vasconcelos e Sousan, Castelo-Melhorin kreivin avulla. Leskikuningatar Luisan hallintovalta päättyi ja hänet lähetettiin luostariin lopuksi elämäänsä.

Alfonson hallituskauden aikana Portugali saavutti sarjan voittoja Espanjaa vastaan, kuten Ameixalin taistelu vuonna 1663, Castelo Rodrigon taistelu vuonna 1664 ja Montes Clarosin taistelu vuonna 1665. Tämä johti vuonna 1668 siihen, että Espanja tunnusti Portugalin itsenäisyyden. Lisäksi Hollanti, Englanti ja Portugali jakoivat siirtomaitaan uudelleen.

Alfonson veli Pietari II syrjäytti hänet ja määräsi hänet maanpakoon Azorien saarille. Pietari toimi sijaishallitsijana vuodesta 1667 alkaen.Afonso VI Encyclopedia Britannica Alfonsoa pidettiin käytännössä vangittuna ensin Azoreilla ja sittemmin Sintran palatsissa, kunnes hän kuoli 40-vuotiaana.

 Avioliitto 
pienoiskuva|pysty|Savoijin prinsessa Maria Francisca.
Alfonso nai elokuussa 1666 ranskalaisen Savoijin prinsessa Marie Françoise Élisabetin. Tämän vanhemmat olivat Savoijin ja Nemoursin herttua Kaarle Amadeus ja Élisabet de Bourbon-Vendôme, jonka isoisä oli Ranskan kuningas Henrik IV. Portugalissa kuningatar tunnettiin nimellä Maria Francisca Isabel de Sabóia.Mendes Drumond Braga, Isabel M. R.: D. Maria Francisca Isabel de Sabóia (1646-1683), rainha de Portugal, Imprensa da Universidade de Coimbra 2020, ss. 3, 15-16 (180-181), pdf. (portugaliksi)

Maria Franciscan äidin setä, Vendômen kardinaali Louis de Bourbon mitätöi avioliiton 24. maaliskuuta 1668. Alfonso ei ollut osoittanut mitään seksuaalista mielenkiintoa puolisoaan kohtaan, sillä hän kärsi todennäköisesti lapsuuden sairauden vuoksi impotenssista eli avioliittoa ei oltu pantu täytäntöön eikä siitä täten ollut syntynyt jälkeläisiä. Maria Francisca avioitui alle viikko myöhemmin 28. maaliskuuta 1668 Alfonson nuoremman veljen, sijaishallitsijana toimineen Pietarin kanssa. Maria Francisca ehti olla Portugalin kuningattarena vain kolme kuukautta ennen omaa kuolemaansa. 

 Lähteet 

Luokka:Portugalin kuninkaat
Luokka:Vuonna 1643 syntyneet
Luokka:Vuonna 1683 kuolleet